Ефикасни добавки за повишаване на тестостерона\nBioherba 4 Cvetita Herbal 3 Genius Nutrition 1 Jarrow Formulas 1 Kevin Levrone 2 MAXXWIN 2 Muscle Tech 1 MUTANT 2 Naturalico 5 NOW Foods 4 Nutrend 3 Nutrex 1 Olimp Sport Nutrition 1 SWANSON 2 Yamamoto Nutrition 1\nЕдин от най-големите проблеми, които има съвременното трениращо общество, това несъмнено е прекалено голямата натовареност в ежедневието и липсата на време, за да превърнем тренировките в приоритет.\nВсъщност, проблемите се коренят главно в това, че се водим по физическата форма на звездите от списанията, кино индустрията и други лица на различни реклами, например. Честичко забравяме, обаче, че тези хора се занимават с това да работят „Изглеждам добре“.\nРеално, те изкарват хляба си посредством визията на тялото и лицето си. Работата им включва и рекламирането на различни здравословни продукти, които те използват в ежедневието си.\nТ.е., от това можем да разберем единствено, че те не се занимават с ежедневни ядове, които им създават на работното място, имат детегледачки за децата си – фокусът на живота им е изцяло върху това как изглеждат.\nЕ, вие можете ли да се мерите с тях? Навсякъде другаде в интернет биха ви казали, че не можете, но ние от Workout.bg няма да чупим желанието ви, защото то ще е важно за съветите, които ще ви дадем днес.\nВ настоящото четиво ще разберете повече за хранителните добавки, които биха ви помогнали в скоростта на постигането на целите ви. След като започнете да спазвате препоръките ни, вие ще усетите как бавно, малко по малко ще усетите промяната в скоростта на пристигането на резултатите от тренировките ви.\nНека ви покажем какво имаме предвид и сами да се убедите в това, с което сме решили да ви занимаваме днес.\nЗащо да повишаваме тестостерона си\nЕдин от основните фактори (главно при мъжете, но нека и жените продължават да четат), които влияят върху нивото на напредване в тренировъчния процес е ниското съдържание на тестостерон в тялото.\nТова е основният хормон, който поддържа желанието ни за тренировки, за водене на здравословен начин на живот и най-вече – виновен е за прогреса или регреса, който ни сполита. На база това, което наблюдаваме в тялото си, веднага можем да преценим от какво се нуждаем.\nЗа щастие тялото само може да синтезира този толкова важен хормон и е програмирано да усеща кога той е в прекалено завишени количества и съответно поддържа едно и също ниво. Ако е в занижени се опитва да синтезира повече, но тогава има нужда от помощ.\nПознайте на кой се пада важната задача да помогне на организма. Да, познахте – вие сте избраниците.\nРазбира се, има варианти, в които естествено (без суплементи) да повишите нивата на тестостерон. В тези моменти е добре да използвате разнообразното хранене като свой основен коз.\nАко все пак искате да направите нещата още по-ефектни, ние имаме решението за вас. Днес ще се спрем на три хранителни добавки, които със сигурност ще ви помогнат по пътя срещу природата.\nТрибулус Терестрис или казано по друг начин Бабин зъб. Този суплемент е извлечен натурално и дава на тялото необходимото за деня количество енергия, за да изпълни то всички свои функции.\nИдеята тук е да наситите организма си с този суплемент, за да може той да действа в пълна сила.\nДобрият стар протеин ще задвижи тялото ви в тренировки и ежедневие. Това косвено ще повдигне нивата на тестостерон и ще подобри цялостно формата ви.\nБъдете сигурни в това, че няма да чувствате и глад със завишения прием на протеин. Не се притеснявайте да изпробвате тази хранителна добавка-царица.\nТретата и последна за това четиво хранителна добавка, която ще завиши нивата на основният хормон в мъжкото тяло, това е… активният начин на живот. Не го очаквахте нали?\nЕ, няма спор – апетитът идва с яденето и тази максима е в пълна сила, когато говорим за трениране, резултати и показатели. Колкото повече тренирате, толкова повече ще ви се иска да прогресирате, така че не се притеснявайте – давайте смело в залата!\nWorkout.bg – здравето вече е достъпно\nПомните ли времената, в които единственият начин да си набавим хранителни добавки за спортни постижения бе през телепазар? Да, ние помним онези мъчни дни и със сигурност част от идеята ни да създадем Workout.bg бе да премахнем неудобството на клиента от това да търси телефонни номера, да издирва контакти, да звъни, да изчаква приемане на поръчката и чак тогава, някога да получи хранителната си добавка.\nЕ, в наши дни, благодарение на изявени лидери в онлайн продажбите като нас нещата се модернизираха и направихме нещата просто по-възможни от всякога. Заповядайте в нашето семейство, в което всяко мнение, всяко запитване, всяка градивна критика са добре дошли!\nДобре дошли в новото време, когато здравето вече е достъпно!\nКои са най-важните фактори за повишаване на тестостерона?\nЗа повишаването на тестостерона има няколко много важни фактора и те са физическа активност, качествен сън и поддържане на здравословно тегло. Съществуват добавки, които помагат за поддържане на здравословни нива на тестостерон.\nКои добавки подобряват производството на тестостерон?\nДобавките, които съдържат цинк, витамин D и магнезий ще ви помогнат за регулирането на нивата на тестостерон. Един от най-популярните тестостеронови бустери е D-аспарагинова киселина. Какви добавки ще приемате до голяма степен се определя от нивата ви на тестостерон. Често пъти хората се нуждаят от леко завишаване и билковите продукти са напълно достатъчни.\nЗащо тестостеронът е важен за здравето?\nТестостеронът е важен хормон, както за мъжете, така и за жените. Той спомага за поддържане на сексуалното и физическо здраве през целия живот на мъжете. С годините нивата на тестостерон започват да спадат и това води до нарушения в съня, умора, намалена мускулна сила и депресивни състояния.\nВсеки ли може да приема тестостеронови добавки?\nНежеланите странични ефекти са редки, ако сте се консултирали с лекар, преди да приемате добавки за повишаване на тестостерона. Преди да започнете прием, трябва да се уверите, че добавки наистина са ви необходими. Трябва да се направят кръвни изследвания. Ако приемате тестостерон без да е необходимо, това може да изключи собственото ви естествено производство.\nИмат ли странични ефекти добавките с тестостерон?\nНежеланите странични ефекти включват промени в настроението и агресивност, поява на акне и оплешивяване. При спортисти, които приемат стероиди за повишаване на тестостерона, за покачване на мускулната си маса има рискове от увреждане на черния дроб, повишаване на кръвното налягане и хормонален дисбаланс.\n4.51 / 307


Закупуване на апартамент ново строителство пред акт 15\n20.05.2016 - Покупка на имот - 1 Отговори (0)\nБлагодаря на адвокат Миткова за отговора на зададения от мен въпрос, относно несъответствието на адресът на сградата, на който се намира харесаният от нас апартамент! В края на нотариалният акт на собственика на апартамента има цитирани няколко документа, между които и няколко удостоверения, но те са изписани като номера с дати от които аз не мога да разбера преди да ги видя дали някое от тях е т.н. Удостоверение за идентичност или Удостоверение за административен адрес на сградата! Като имам в предвид Вашият дългогодишен професионален опит, позволете ми да ви задам следният въпрос:\nАко имотът е ипотекиран и имаме уговорката със собственикът тази ипотека да бъде изплатена преди подписването на предварителен договор, как мога да разбера дали апартамента няма друга ипотека в друга банка или други задължения и тежести??? Какъв документ трябва да изисквам от собственика за да съм спокоен, че имотът няма ипотеки и задължения??? Какъв е вашият съвет за изповядване на сдеката? Кога е да стан\nОтговор: Направете справка в Агенция по вписвания, дали има други ипотеки.\nНаправете справка в Агенция по вписвания, дали има други ипотеки.


В Бяла за Алекс: Кротък, дружелюбен, винаги усмихнат... - Последни Новини от DNES.BG\nМомчето било гледано с много любов в патриархално семейство с три деца\n17 юли 2017 12:15, Вера К. Александрова\nАлекс, 18-годишният ученик от Бяла, който почина след жесток побой заради отказана цигара, е бил винаги усмихнат. Това разказа директорката на училището, в което момчето е учило.\nАлбена Кирова е била и дългогодишна учителка на Алекс по литература, а и негова съседка.\n"Не искам Алекс да остане поредната статистика, 18-годишно момче, загинало нелепо. Нелепо загинало е момче с пълнокръвен живот, голяма част от която мина тук. Кротко момче, постоянно е в ума ни, винаги е усмихнат, дружелюбен", каза натъжено директорката пред Bulgaria ON AIR.\nЗадържаха за постоянно бияча от дискотеката в Бяла\n11 юли 2017 22:22\n200 души излязоха на протест в Бяла заради побоя над Алекс\n9 юли 2017 20:35\nТя допълни, че учебните часове може да не са били най-любимата част от ежедневието за Алекс, но той винаги е проявявал съпричастност към всички.\nКирова разказа, че съучениците на убития тийнейджър са много объркани. Задават въпроси, на които възрастните не могат да дадат отговор.\n"Познавам Алекс от бебе, дете на съседско семейство, семейство с три деца, патриархален тип", разказа още директорката. Тя е категорична, че момчето е гледано и дарено с много любов, било е спокойно и уравновесено.\nСпоред председателя на общинския съвет в Бяла Мариан Антонов инциденти като този, при който загина Алекс, не е имало в града.\nТой също е категоричен, че става дума за нелеп инцидент. Според него не толкова алкохолът е виновен, колкото чувството за безнаказаност.\n"Можеш да направиш каквото си поискаш или почти каквото си поискаш и да не ти бъде поискана отговорност. Това е посоката, в която всички трябва да работим", каза Антонов.\nТой обясни и че в града няма етническо напрежение няма между роми и българи.\nДнес Бяла е в траур заради смъртта на Алекс. Очаква се обвинението на убиеца му да бъде променено за непредумишлено убийство.\nОще по темата: смъртубийствоцигараучителкаАлекс от Бяла\nДо Да живей!!,твоя бойко,е най-големия комунист.\nПълна отврат е тази статия. "Директорката"-бивш щатен комсомолски секретар, председателя на Общ. съвет-патологичен лъжец, кмета-злопаметен и страхлив, а менторът им агент за влияние.\nДо кога ще търпим това???\nиндонеро преди 3 години\nповреда... това си е предумишлено убийство.\nДа живей!! преди 3 години\nДа живей - г-жа Цачева!!! - майката на БГ и правосъден министър!\nДа живей - г-н Плевенлиев!!!\nДа живей г-н Цветанов!\nДа живей любимото слънце, дъжд, благословен интелект, вселенски патриарх, архи творец и извора на мъдростта - г-н Борисов.\nДъ живей партията майка и баща ГЕРБ.\nНяма по-велики законодатели, творци и интелектуалци от ГЕРБ.\nКойто е против ГЕРБ е комунист, русофил, антидемократ и расист.\nДъ живей вожда на РБ г-н Бойко Борисов!\nКОГА . ЩЕ ЗАПОЧНАТ ДА ПЛАЩАТ ДАНЪЦИ И ОСИУРОВКИ ?\nКъде е главният прокурор ???? Имаме ли такъв ???\nДа вземем да се пишем всички ****, та всичко да ни е позволено. И кражби , и измами , и убийства , и хулиганство в махалата и по улиците. Надминаха *** в гетата навремето.\nДа почива в мир Алекс!! :(( А Вероника от Търново помните ли??\nтц преди 3 години\nСредна телесна повреда ...\nЗаведете дело срещу държавата за безхаберие във всичко!\nДо Тошо от Почивка\nДа то май само това можем да направим. Робско съзнание, това е !\nТошо от Почивка преди 3 години\nАйде сега да спретнем един "протест" с едно Дуновско хоро и да скандираме: "българи юнаци" и "сърце, душа, за България". Ама не се заблуждайвай, народе заспал, след 3-4 дни всичко ще отшуми.\nБог да го прости момчето. Голяма трагедия.\nщо така бе преди 3 години\nКакви са тези *** , наречени политици ? Как нито един , освен Джамбазки не се изказа ... ТОВА СЕ НАРИЧА ОТВРАТ И ПРЕСТЪПЛЕНИЕ ОТ ТЯХ .......\nСъболезнования на близките! Жалко за поредния нелепо погубен млад живот! Заради какво? Заради една цигара... Боже, давай разум на хората. Та Алекс беше толкова млад!... Щото са ни много децата в България ли?\nДокато ромите са основен електорат на партиите,винаги ще бъдат ухажвани.\nТака че и по-зле ще става.\nМилото, слънчево дете - нека почива в мир ! Нека не остане ненаказано злото, което му е причинено и никога повече да не позволяваме преждевременно да ни напускат от този свят тези невинни ангели като това усмихнато дете !\nГоспода управници - къде сте, къде ???\nЗАЩО ЛИ НИКОИ ОТ УПРАВЛЯВАЩИТЕ НИ ПРЕСТЪПНИЦИ НЕ СЕ ИЗХОДИ ПО ВЪПРОСА ЗА УБИСТВОТО?


Полезни съветиКулинарни Рецепти\nПрибавянето на брашно към ястието и застройката запазва до известна степен витамин С от разрушаване.\nВаривата (фасул, леща, грах) се варят на умерен огън, за да имат бистър сос и добър външен вид (да не се разваряват).\nКогато варите зеленчуци, водата трябва да ги покрива. А щом заври, оттеглете тенджерата на умерен огън.\nВремето за сваряване на различните зеленчуци е различно. Затова, когато варите борш или друга зеленчукова супа, слагайте зеленчуците последователно: най-напред морковите, после зеления фасул, зелето, целината, граха, картофите, пиперките и червените домати.\nВарените на пара зеленчуци запазват почти напълно своя състав. Но витамин С се разрушава до голяма степен поради това, че продуктът не е покрит е вода и се намира в допир с кислорода от въздуха.\nБъбреците, независимо в какъв вид ястие ще бъдат употребени, след като се нарежат, се поливат с вряща вода и се изплакват веднага със студена.\nЗа да не загаря крем или сос, сложете на дъното на тенджерата едно стъклено топче.\nЗа да запазите за по-дълго време разрязан лимон, намажете разрязаната повърхност с разбит белтък, оставете го да засъхне и го приберете по възможност на хладно място.\nКогато готвите зеле, за да отстраните миризмата, която прониква из цялото жилищно помещение, привържете в чиста кърпа към долната страна на капака една филия хляб.\nЗа да обелите лесно доматите, потопете ги за 30 секунди във вряла вода, след това веднага в студена и ги обелете.\nКогато поднасяте сурови зеленчуци и плодове, измийте ги много добре предварително. За да отстраните от тях червейчетата и техните зародиши, оставете ги да престоят 10-15 минути в леко осолена вода.\nЗа да освежите увехнал зеленчук, потопете го в 1/2 част студена вода, в която сте прибавили 2-3 супени лъжици оцет.\nПущайте зеленчуците и плодовете в малки количества във вряща вода, за да запазите до известна степен витамин С от разрушаване. Установено е, че витамин С се разрушва в най-голямо количество, докато заври водата.\nПри варене и пържене витамин С се запазва по-добре, отколкото при задушаване и, печене.\nЛистни зеленчуци, изложени на пряка слънчева светлина губят бързо витамин С. Така например зелена салата, нарязана и изложена на слънце,за 1 минути губи около 75-80 на сто от съдържащия се в нея витамин С.\nИзбягвайте да заливате с течаща вода сварения вече ориз, защото ще загуби почти половината от наличния витамин В1.\nЖелаете ли месото, което печете или пържите, да стане съвсем крехко, намажете го предварително с олио; след това го пържете в масло или мас — според месото.\nПри пържене на бухтички сложете в мазнината чаена лъжичка ром или коняк. Тогава те се напояват с мазнина и стават по-пръхкави.\nНяколкократно претопляне на храната унищожава напълно витамин С. Затова претопляйте само толкова от ястието, колкото е необходимо в момента.\nНаденички за печене на скара няма да се напукат през време на печенето и ще запазят сока и мазнината си, ако предварително ги потопите във вряща вода и ги оваляте в брашно. Така те едновременно се задушават и изпичат.\nАко искате бързо да почистите съд, който е загорял, натъркайте го със шепа готварска сол и мокра кърпа.\nЗа да премахнем пресни мазни петна върху дреха, веднага посипваме със сол и старателно изтриваме с хляб или попивателна хартия. Петното се намазва, оставя се да изсъхне\nКогато ще готвите в съд от огнеупорно стъкло, наблюдавайте дъното му да е винаги покрито с течност и мазнина.\nИзбягвайте да държите яйца близо до риба, лук, нафталин, газ и др., защото през порите на черупката яйцата поемат миризмата.\nЗа да отстраните неприятната миризма от ножа, след като сте рязали лук или риба, изтрийте го с затоплена сол.\nНа загоряло печено месо може да премахнете лошата миризма, ако веднага сложите тенджерата или тигана в друг по-голям съд със съвсем студена вода. След десетина минути слагате месото в чист съд с нова мазнина.\nКогато четката ви за дрехи омекне, потопете космите й за 2-3 часа в силен разтвор от стипца, за да се възстанови твърдостта им.\nЗа да изчистите и освежите вълнени черги и килими, търкайте ги с малка четка или кърпа, потопена в смес от вода и амоняк (на 1 литър вода 1 супена лъжица амоняк). След това оберете влагата с чиста суха кърпа.\nПетно от гореща ютия върху бели тъкани ще отстраните, като го търкате със смес от 1/2 чаша вода, 1 лъжичка кислородна вода и няколко капки амоняк.\nЛъскавината, получена от продължително носене на вълнена дреха, ще отстраните напълно, като сложите върху дрехата мокра, добре изстинала вълнена кърма, а върху нея опънете суха памучна кърпа. Местете горещата ютия отгоре, без да я влачите по кърпата. От образувалата се пара лъскавината изчезва. Ютията трябва да отстраните докато дрехата е още влажна\nЕсенните червени и зелени букови и дъбови листа за украса ще запазят лъскавината и свежестта си, ако ги оставите 30 дни потопени в смес от глицерин и вода по равни части.\nЦветята трябва да дишат. Цигареният дим най-лесно ги поврежда.\nПосолете килимите със сол и ги изчеткайте — солта премахва праха и освежава цветовете.\nЗа да режете добре топъл хляб, натоплете ножа.\nЗа да не мирише на загоряло фурната, сложете една шепа сол.\nЗа да изчистите кокалените дръжки на вилици и ножове, изтрийте ги с кърпа, потопена в терпентин.\nЗа да изчистите кафявите петна, които се получават по тавичките, когато печете във фурна — изтрийте ги с влажна сол.\nКухненското хаванче ще добие блясък, ако го изтъркате с оцет и сол.\nАко алуминиевата тенджера е почерняла отвътре, напълваме я с вода, сипваме в нея 3-4 лъжици оцет и оставяме да ври 10-15 минути.\nЗа да освежим твърд хляб, обвиваме го с влажна кърпа за 5 минути, след това махаме кърпата и го оставяме 20-25 минути в не много гореща фурна.\nАко топеното масло придобие неприятна миризма, поставяме в него няколко нарязани сурови моркови.\nПреди да се сготвят, сушените гъби държим няколко часа в подсолено мляко.\nДреха от вълнен, памучен плат или кожа, изцапана с машинно масло, се изчиства, като изцапаното място се намазва с прясно масло и изпира с топла вода и сапун.\nПетна от кафе или какао се изчистват, като се перат с топла много солена вода и после се плакнат обилно в хладка.\nСтъклата на прозорците, ще измиете лесно и бързо, ако сложите във водата 1-2 супени лъжици спирт.\nЗа да не влязат мухи през прозорците, намажете рамките им с оцет.\nНяколко бучки камфор, поставени в шкаф, сандък или стая, където има мухъл, помагат за абсорбиране на влагата.\nСвещите горят по-прод ължително време, ако предварително се потопят в солена вода и се избършат.\nЧесто при гладене на тъмен костюм се получава лъскавина. За да я отстраните, изтрийте тези места с кърпа, натопена в силен чай.\nЗа да изгладите по-лесно прането си, при прибирането от въжето не пестете няколко минути, за да го сгънете правилно. Помнете, че добре сгънатото бельо е наполовина изгладено.\nНе оставяйте навлажненото бельо да прележи ден-два, защото ще получи неприятни сиви петна, които не можете да отстраните.\nНе подреждайте изгладеното бельо веднага след като привършите гладенето. Оставете го няколко часа на открито да изстине напълно от ютията.\nЗа да прогоните мравките от бюфета, в който държите храна, сложете по ъглите резенчета лимон.\nПресеченият маслен крем се поправя лесно, като се посипе отгоре с малко картофено брашно, остави се 5 минути да попие мазнината и се разбърка отново.\nЗа да не се набива прахът в персийските килими, при почистване се тупат от обратната страна. От лицевата само се изчеткват с четка.\nБелите дантелени покривки стават снежнобели, ако след изпирането им се потапят за кратко време в прясно мляко и се изгладят с не много гореща ютия.\nВълнените дрехи през лятото се предпазват от молци, като се увият във вестници. Молците бягат от печатарското мастило. За тази цел служат и пресни листа от тютюн, подредени между дрехите.\nСледи от мухи върху рамки на картини лесно се отстраняват, като замърсените места се трият с разрязан кромид лук, след което се излъскват с мек чист вълнен парцал.\nПрез лятото мухите не влизат в стаята,ако на прозореца се поставят няколко саксии в които има посадени домати.\nМишките се прогонват от къщи, ако посипете околовръст по пода в стаите, килерите и коридорите сушена лайка.,, .\nАко новите обувки ви стягат, натрийте коравите и неудобни части със сух сапун.\nЗа да бъдат вашите умивалници винаги блестящо чисти, търкайте ги от време на време с горещ оцет.\nЗа да подновите вратовръзките на вашия съпруг, обвийте ги около буркан, пълен с гореща вода. Парата ги оглажда, без да ги обезформи.\nСтари петна от мазнина ще изчистите сполучливо, като ги натриете със смес от 1 част амоняк, 1 част сол и 3 части вода. Окачете предмета за няколко часа на проветриво място, след което го изперете с чиста вода.\nДобрият външен вид на кожен куфар или кресло ще запазите задълго, ако ги мажете от време на време с вазелин и ги лъскате с чиста мека кърпа\nКонсервените кутии се отварят по-лесно, ако подържите гореща ютия на капака.\nС лимон могат да се спират малки кръвотечения от порязване или други повреди на кожата при работа в кухнята.\nАко изгорите някоя дреха с гореща ютия, жълтото петно ще изчезне, ако го натопите в сок от кромид лук и го оставите да постои няколко часа. След това дрехата повторно се пере.\nПоливайте стайните цветя с вода, която е престояла една нощ.\nПирон по-лесно ще заковете в дърво, ако предварително го намажете със сапун.\nМагданозът запазва цвета си и остава пресен, като го затворите в стъклен буркан.\nЦвеклото остава червено при варене или печене, като не му се реже опашката.\nКартофената салата с лук става по-вкусна, като студените картофи се залеят с кипнал оцет, сол на вкус и една или две лъжици вода и олио.\nПластмасовите подложки за рязане на месо и зеленчуци са за предпочитане пред дървените. Те не всмукват соковете им и се измиват по- лесно.\nСтудено месо — печено, пържено или задушено — ще затоплите най-добре в някакъв сос.\nКогато чистите плодове или зеленчуци,зада запазите витамин С,пущайте ги в студена вода, леко подкиселена с оцет или винена киселина.\nЗа да не се усеща мирисът на чесън по ръцете ви, вземете малко сол, леко я намокрете и търкайте ръцете си с нея. След това ги измийте хубаво със сапун и ръцете ви няма да миришат лошо. Същото нещо може да направите и със миризмата на лук, риба и др.\nАко не обичате домът да мирише след като сте готвили пържено, сварете в един съд вода с оцет. Ако не обичате и миризмата на оцет, тогава сварете вода с лимон, канела или каранфил.\nНе е лесно да се отървем от миризмата на рибата, която остава по съдовете и приборите за хранене. За целта сложете във водата, в която ги накисвате утайка от кафе. Тя ще поеме неприятната миризма. След като престоят малко в тази вода, може да ги измиете по обичайният начин.\nЗа неприятните миризми в коша може да ви помогне малко карбонат или сода.\nАко дъската за рязане на хляб мирише неприятно, разрежете един лимон на две и я потъркайте с разрязаната част.\nKак ще почистите дъската за рязане зависи от това от какъв материал е тя. Пластмасови и стъклени дъски за рязане могат да се почистват по няколко различни начина, но най-бързият и лесен метод е да ги поставите в съдомиялната машина. Това ще ги почисти и деизнфекцира основно. Можете да направите собствен препарат за съдомиялна използвайки боракс и сода за хляб с изплакване с дестилиран бял оцет или да се доверите на универсалните препарати, избора е ваш.\nДървените дъски за рязане са съвсем друг случай. Те не трябва да се поставят в съдомиялната поради опасност от спукване и разполовяване. По същата причина не трябва да се потапят в мивка, пълна с вода. Тогава как се почистват дървени дъски за рязане? Първо ще се спрем на превантивна мярка, която ще направи чистенето и дезинфекцирането на дъските за рязане от дърво по-лесно.\nПърво, подсигурете си една дъска за рязане на плодове и зеленчуци и друга за месо. Това важи за всички дъски. По този начин предпазвате заразяването на продуктите. Третирайте дървените дъски с минерално масло, безопасно за допир с храна, за да намалите абсорбирането на частици от храната и течности. Това се прави с втриване на маслото в дъската и оставяне да попие. Не използвайте слънчогледово олио, понеже то гранясва с времето. Тази процедура трябва да се повтаря всеки месец.\nСлед като вече сте обработили повърхността на дъската за рязане, как я почиствате безопасно? Най-добрия начин за почистване на дървена дъска за рязане е изтъркването на повърхостта (но без да е кисната или потопена) с гореща сапунена вода. Може да използвате обикновен домашен сапун, за да предотвратите излишното попиване на химикали в дъската. След като сте изтъркали дъската основно, оставете я да изсъхне напълно.\nИма няколко естествени начина за дезинфекциране на дъските за рязане. След като дъската е изсъхнала напълно, напръскайте повърхността с неразреден дестилиран бял оцет и оставете да преседи 10-30 минути, след което избършете. Оцетната киселина ефективно убива бактерии като E. coli, салмонела и стафилококи.\nНякои изследвания показват, че използването на чист оцет и кислородна вода заедно е по-ефективно от всяко едно по отделно. Разтворите дръжте в различни бутилки и използвайте една след друга. Няма значение кой химикал ще използвате първо. Оставете да преседи след като сте напръскали поне 10 минути и избършете. След всичко това, вече имате чиста, дезинфекцирана дъска за рязане, без употреба на вредни химикали.\nвидове мариноване на различни месни продукти\nМариноване с червено вино:\n-Мариноването с червено вино се използва за телешко и говеждо месо.За да стане хубаво месото трябва да престои с маринатата в порцеланов или стъклен съд за 2 дни. След това го отцеждаме добре и попиваме за да се изпече, а не да се задуши.С марината си правим сос към месото.\nФламбирането (Flambé – фр.), представлява готварска техника, при която, плодове, десерти, както и други продукти и ястия, се обгарят с алкохолен пламък. Често пъти тази интересна атракция се изпълнява в ресторантите пред погледа на клиента, при сервиране. Смята се, че при изгарянето на алкохола се предава част от аромата му, но може би основното предимство на фламбирането е спектакълът, който създава при сервирането на храната.Подходящи за фламбиране плодове са банани, портокали, праскови, дюли, кайсии и др. Плодовете може да бъдат пресни или консервирани. Те трябва да се пържат по-продължително време, за да се намали водното им съдържание и да се възпламени добре напитката.\nЗа фламбирането на различни видове плодове се използват подходящи по вкус, напитки, като коняк, ром, плодови ракии и ликьори (от кайсии, череши, малини, вишни, праскови), арак (ракия от фурми), водка, уиски, и др. Ефектът е по-голям, когато се използва смес от два или три вида напитки. Алкохолът под 40 градуса гори краткотрайно и затова винаги се смесва с чист спирт. За фламбирането са необходими огнеупорен съд (за предпочитане тиган с дръжка) и спиртник.\nФламбирането на десерти се извършва по същия начин като фламбирането на плодове, като се използват подсладени и ароматизирани високоалкохолни напитки – коняк, ром, плодови ракии и др. Подходящи за фламбиране са палачинки, омлети, някои видове крем и др. Към фламбирания десерт може да се прибавят счукани орехи, фъстъци, бадеми, настърган шоколад, и др.\nОсновно правило при фламбирането е, че алкохолът не бива да изгори напълно, а пламъкът да се загаси, като се покрие с капак. Количеството алкохол, което ще се използва (25 – 50 мл), е в зависимост от количеството за фламбиране. Той никога не се налива направо от бутилката, а се прелива в чашка или в кафениче. Спиртникът се поставя в единия край. Под него трябва да има огнеупорна подложка (стъклен плот, метална тава, керамична плоча). За запалка се ползват дълги клечици.\nЧашата с алкохол при поливането се държи на разстояние 25 – 30 см. Пламъкът на спиртника трябва да може да се регулира. Облеклото също трябва да бъде съобразено – да се избягват дълги ръкави, шалчета, косите да бъдат прибрани.\nОфициално се смята, че фламбирането е открито през 1895 г. в Монте Карло от сервитьора Henri Carpentier, който случайно запалил палачинка, приготвяна за младия още некоронован Едуард VII крал на Великобритания.\nБанана е споменат за първи път в будистки текстове от около 600 г. пр.Хр. Твърди се, че Александър Македонски бил първият европеец, който открил вкуса на банана в долините на Индия, по време на похода си през 327 г. пр.Хр.\nГръцкият писател Теофраст (372-287 г. пр.Хр.) разказва една легенда за източен мъдрец, който седял под сянката на бананово дърво и от време на време хапвал от неговите плодове. Може би с тази легенда е свързано и името на една от многобройните разновидности на банановото дърво – Musa sapientum (банан на мъдрия). Според диетолозите това име е съвсем подходящо, защото в бананите се съдържат високи дози от елемента калий, който някои учени метафорично наричат “солта на разума”. Бананът наподобява дърво, но всъщност е гигантско разстение от семейството на лилиите, орхидеите и палмите. Има около 400 разновидности на банана, а на височина някои видове достигат до 10 метра.\nТози плод е изминал дълъг път от джунглите на Югоизточна Азия и Малайзия, откъдето произхожда, за да се превърне в един от най-популярните и обичани плодове в света. Експертите са на мнение, че това е първият плод отглеждан от хората, като даже предшества отглеждането на ориза. И по всичко личи, че бананите получават всеки път ново име, когато различни групи от хора ги откриват. Преди столетия те са били наричани “бана”, гана и дори фунана. Има няколко предположения откъде произлиза думата “банан”. Някои посочват африканците като автори на тяхното сегашно име. Според други източници, думата “банан” произхожда от неговото гвинейско наименование – “banema”.\nОколо 200 г от новата ера в Китай били създадени първите бананови плантации, а през 650 г арабски завоеватели пренесли новата култура в Палестина. Арабските търговци разпространили бананите из цяла Африка. Твърди се, че проникването на бананите там е стимулирало търговията с роби. В момента бананови плантации има в почти всички страни с тропически климат.\nСериозни заслуги за днешната му популярност имат няколко предприемчиви американци. Официално за пръв път тези плодове били показани пред американска публика през 1876 г. на търговското изложение във Филаделфия. Увити във фолио, те стрували по 10 цента парчето. Дотогава отделни моряци след плаване до Карибите се връщали с по няколко грозда банани за лична консумация. Началото на изключително печелившия бананов бизнес поставил капитан Лоренцо Бейкър от Ямайка. През 1870 г. той доставил в Масачузетс 160 грозда с банани, които успял да продаде по 2 долара и през следващите години продължил да разработва тази търговия. По същото време друг американец – Майнър Кейт от Ню Йорк, който бил ангажиран в строителството на железница в Коста Рика, между другото направил там бананова плантация и успял да организира относително редовни доставки в САЩ.\nПървоначално бананите били толкова непознати за хората храна, че е трябвало да бъдат учени как се консумират. Една американска домашна енциклопедия – Domestic Cyclopaedia of Practical Information, дава следните указания: “Бананите се консумират сурови, самостоятелно, или нарязани на парченца поръсени със захар, полети със сметана, с вино или портокалов сок. Те също така се пекат, пържат, варят, и от тях се приготват сладка и мармалади.”\nВ началото на 80-те години двамата американци обединили усилията си и създали Бостонската компания за търговия с плодове (Boston fruit company). Развитието на железопътното и хладилното дело в края на XIX век дало тласък на търговията не само в Америка, но и в Европа. През 1899 г. последвало ново обединение и била създадена могъщата United fruit company – най-голямата бананова компания с плантации в Централна и Южна Америка и на Карибите. Тя била толкова влиятелна, че лесно контролирала правителствата в страни като Гватемала, Коста Рика, Никарагуа и някои други, известни днес като бананови републики. Така бананите ги поставили в трайна политическа зависимост.\nСпоред някои библейски учени плода, който Ева е вкусила в градините на Рая бил не този на ябълката, а на банана. С листата на банановото дърво двамата закрили осъзнатата си голота, след като усетили сладостта на плодовете му.


Светослав Малинов, Светослав Малинов биография\nСветослав Христов Малинов е български политик от партията Демократи за силна България (ДСБ), политолог, преподавател по политически науки в Софийския университет. Един от основателите на ДСБ, той е депутат в Народното събрание през 2005–2009 година и в Европейския парламент от 2009 година.\nСветослав Малинов е женен, с три деца — две дъщери и един син. Владее английски и немски език.\nСветослав Малинов е роден на 19 януари 1968 година в град Дупница. Завършва Английска езикова гимназия в Бургас и политология в Софийския университет „Св. Климент Охридски“ през 1993 година. Специализира в политическа теория в Осло и Ню Йорк, а през 1995 година получава магистърска степен по политическа философия от университета в Йорк, Великобритания.\nПрез периода 1995–1998 година е редовен докторант, а след 1998 година — асистент в катедра „Теория на политиката“ в Софийския университет. През 1999 година защитава дисертация върху на английския консерватизъми печели конкурс за асистент в катедра „Политология“ към Философския факултет на СУ „Св. Климент Охридски“. В момента е доцент по история на политическите идеи. Светослав Малинов прави първите преводи на български на някои книги на Джон Лок, Едмънд Бърк и Френсис Бейкън. За преводите си на Лок получава награда на Съюза на българските преводачи.\nОт 2001 до 2002 година е директор на отдел „Политически анализи и стратегии“ в Съюза на демократичните сили (СДС), а от 2002 година е главен редактор на списание „Разум“. През 2004 година е сред основателите на Демократи за силна България. Член е на националното ръководство на партията през периода 2005-2007 година. От 2005 година е депутат в 40-ото Народно събрание, където е секретар на парламентарната група на ДСБ и член на Комисията по гражданското общество и медии.\nПрез 2008 година Светослав Малинов става един от инициаторите за провеждане на референдум за петролопровода Бургас-Александруполис. През същата година, в качеството си на депутат от 40-ото Народно събрание, от името на ДСБ той настоява парламентарната Комисия за борба с корупцията да започне разследване на имущественото състояние на лидера на ДПС Ахмед Доган.\nНа Осмото национално събрание на ДСБ на 26 октомври 2011г. Малинов е избран за зам. председател на партията.\nTags: биография, Светослав Малинов\n« Позиция на евродепутатите на Синята коалиция относно ACTA\nИ от Костов, и от Борисов може да се научи много »


Пробите за COVID-19 в „Локо” (ГО) са отрицателни, но кметът Добрев затвори стадионите | Вестник Борба - областен всекидневник, Велико Търново\nГорещи новини Горна Оряховица Здраве Общество Спорт\n08.07.2020 08.07.2020 БОРБА БГ 491 четения 0 коментара\nВтора проба на футболистите на „Локомотив”, които дадоха положителна реакция за COVID-19 миналия петък, е отрицателна. На двама от юношите, които са сред заразените, е направен PCR тест и този път той е отрицателен. На третия играч, който е на домашно лечение в Павликени, му е направен кръвен тест и той също не отчита вирус. Тримата остават под карантина в домовете си.\nПод карантина остават и останалите 25 футболисти, треньори и клубното ръководство, които бяха изолирани след първите положителни резултати. Играчите са разделени на две групи и са настанени в два хотела. Юношите са заедно с треньорите, а мъжете са отделно.\nДвете проби са направени от лаборатория, посочена от БФС. До края на карантината остава повече от седмица. През това време пропадат контроли на „Локомотив”, нарушава се ритъмът на подготовка и затова клубното ръководство се опитва тимът от Втора лига да получи същото отношение като отборите от елита, които не са спирани да играят, дори и да имат заразени футболисти. Засега обаче карантината остава. Това наложи две контролни срещи, които „Локомотив” трябваше да играе в следващата седмица, да бъдат пренасрочени. Постигнато е споразумение с клубните ръководства на „Литекс” и за пренасрочването им. Проверката със „Спартак” (Варна) ще бъде на 22 юли (сряда) от 19:30 часа на стадион “Локомотив”, а за тази с ФК “Литекс” (Ловеч) се търси друга дата след падането на карантината.\nМеждувременно кметът на община Горна Оряховица инж. Добромир Добрев издаде заповеди, с които достъпът до стадионите в града и Долна Оряховица се забранява до 17 юли във връзка с предписание на РЗИ.\n← Милчо Ангелов: „Надявам се, че ще остана в „Етър ВТ“\nТръмбешчани почнаха проверките с резултатна победа в Дряново →\n15.09.2020 15.09.2020 БОРБА БГ 493 четения 1\nГолов трилър в Раданово на старта на Областна футболна група „Север”\n16.09.2021 БОРБА БГ 211 четения 0


Торта с ябълки и круши - BeGlam Girl\n85 гр фина полента ( царевично брашно)\nНеобходими продукти за домашно сладко от ябълки и круши:\n👩🏻🍳+шоколад за настъргване върху тортата👩🏻🍳\n1.Загрейте фурната на 190 градуса. Аз пека на голен и долен реотан, на 3то ниво.\n2. Разбийте с миксер мекото масло заедно със захарта. Добавете яйцата едно по едно, като разбърквате добре след всяко. Прибавете ванилията и лимонената есенция.\n3. Смесете полентата, брашното и бакпулвера в купа и ги разбъркайте. Добавете ги към вече получената яйчена смес и с миксера разбийте до хомогенност.\n4. Покрийте тава с ринг с хартия за печене и отгоре сложете ринга. Излейте сместа и я изравнете. Печете блата за 16 минути( всяка печка е различна, така че проверявайте за готовност с клечка за зъби).\n5. Оставете блата да се охлади напълно, като през това време може да се заемете с останалите части от рецептата.\n6. В купа разбъркайте всички съставки за крема без сметаната. Нея я разбийте с миксер на сняг и внимателно прибавете към крема.\n7. Нарежете плодовете на кубчета. Сложете ги в тиган, заедно с маслото и кафявата захар. Добавете и вода, колкото да покрие дъното на тигана. Когато водата кипне, намалете леко котлона, сложете капак и ги оставете се задушат леко. Плодовете трябва да омекнат, водата да се изпари и "сладкото" да се сгъсти. За финал добавете останалите подправки и разбърквам.\n8. Сега идва ред и на сглобяването на самата торта. Преди да изкарате блата, прекарайте леко нож по ръба, за да се отдели от формата. Обърнете блата върху форма за торта. Намажете с крема, като го разнесете леко и в страни. Отгоре разпределете домашното сладко и за финал поръсете с настърган шоколад.\n9. Най- добре е тортата да престои за една нощ в хладилника.


Седмицата (25–30 април) - Тоест\nВойната продължава. Изминаха два месеца от нейното начало и започна третият. По данни на британското разузнаване от петък основната цел на Русия продължава да е контролът върху областите Донецк и Луганск, но съпротивата на Украйна е силна и напредването на агресора е ограничено и с цената на големи загуби. Според „Вашингтон Пост“ по-дългосрочната цел на Путин може да е Приднестровието. Експертите обаче са по-скоро скептични за такова развитие. Защо този номер „няма да мине“, може да прочетете в статията на Татяна Ваксберг за „Свободна Европа“.\nУ нас новината на седмицата е, че „Газпром“ едностранно наруши договорите си с България и Полша и прекрати доставките на газ. Целта, разбира се, е прозрачна. Лабилната конструкция на българското правителство и бездруго едва се крепи на плаващите пясъци, върху които е сглобена. Това е опит за дестабилизация на страната ни и за евентуална подмяна на властта с по-угодна на Москва. От европейска перспектива пък е опит за разлом в мненията и нагласите в ЕС към санкциите спрямо Русия.\nВместо обаче да извади очи, може да се окаже, че Путин изписа вежди на българското правителство. Водещата партия в коалицията „Продължаваме промяната“ най-накрая събра кураж, зае категорична позиция в подкрепа на военна помощ за Украйна и се разграничи от президента Радев. Това е и шанс за партията да заличи негативите от мекушавостта си дотук, потвърждавайки позиционирането на България от правилната страна на историята. Прочетете повече по темата в анализа на Емилия Милчева, озаглавен „Русия, освободителкa наша“.\nНе пропускайте обаче и този откъс от изявлението на вицепремиера Асен Василев на пресконференцията на съпредседателите на „Продължаваме промяната“. Особено ако сте зажаднели за лидерство, достойнство и принципност в българската политика.\nАрхитектурата никога не е само изкуство и винаги е била политическа, винаги е флиртувала с властта, категорична е Анета Василева в най-новия си текст, озаглавен „Архитектура и диктатори“. В него с редица красноречиви примери тя се движи по острието на болезнения въпрос „Опортюнисти и конформисти ли са най-звездните архитекти на съвремието ни?“. Оправдания винаги се намират – особено когато проектите са изкусително престижни и добре финансирани. Не пропускайте това четиво.\nПродължаваме с ново интервю от поредицата „Опазване и граждански мобилизации“, в която Слава Савова разговаря с активисти, борещи се за съхраняване на недвижимите паметници на културата. Нейна събеседничка е д-р Карин Беркеман, съоснователка на дигиталната платформа moderneREGIONAL, посветена на архитектурния модернизъм в Германия. Д-р Беркеман разказва за разминаванията между различните поколения и надбягването с времето, защото винаги „разрушаването е по-бързо от опазването“.\nА в рубриката „На второ четене“ този път Севда Семер е избрала дебютния роман на американския писател Джордж Сондърс „Линкълн в бардо“, за който той е отличен с „Мен Букър“ през 2017 г. Предпочитам да оставя текста на Севда да ви разходи из това литературно произведение, което определено е оставило отпечатък в душата ѝ, понеже накрая тя споделя: „… именно книги като „Линкълн в бардо“ са причината изобщо да я има тази рубрика за връщане назад към хубавите четива. Всеки понякога усеща, че само на ръка разстояние може да съществува цяла градина, пълна с чудеса.“\nПрез седмицата нашият непрежалим Марин навърши 51 години. Нарочно не казвам „щеше“… С него имах особена връзка, изпълнена с огромно уважение и интензивни разговори на живо, когато успявахме да се видим. Но рядко, изключително рядко общувахме онлайн. Сякаш не ни беше пълноценно. Само понякога си разменяхме кратки имейли, между които често имаше месеци пауза. И сега още ми се струва, че просто отдавна не сме си писали.\nНяма място за притеснения\nВладетелят щади и тонизира,\nа пръстенът му подпечатва с лилии\nфантомите на старостта\nИ да не се обаждам,\nще бъда винаги наоколо\nТази работна седмица беше по-къса от обичайното, а следващата ще бъде още по-кратка, затова и „Тоест“ ще направи пауза до 8 май включително.\nПриятно четене и спокойни почивни дни!


Бебешки аксесоари от онлайн магазин Мини Ти | Мини Ти\nБебешки аксесоари - перфектната добавка към бебешките дрешки.\nОсигурете топлина и уют на вашето бебе с меко одеяло, повийте го с нежни, тънки пелени, така необходими през първите месеци на мъника, подсушете го със сладка хавлия, завършете тоалета му с подходящ чорапогащник / чорапки, терлички, шапки или ръкавички. Предпазвайте дрешките сухи и чисти с подходящи лигавници или бандани. Разнообразете кътчето на мъника с красиви аксесоари за детска стая.\nОткрийте впечатляващ подарък в категорията бебешки аксесоари. За спокойни нощи, подарете на детето мека, плюшена играчка за успокоение, а за весели игри - сладко ръчно изработено животинче :)


София, България 21 Юли 2008, 12:13 529 прочита 0 коментара\nБългария се страхува от доклада на ЕК и има пълно основание за това, пише днес германският вестник "Франкфуртер алгемайне цайтунг". Публикацията излиза под заглавие "Шамар за 500 млн. евро".\nНеин автор е кореспондентът на вестника в Белград Михаел Мартенс, комуто не е убягнала нервността в поведението на българския политически елит в дните, преди публикуването на доклада на комисията. "Денят хикс" - нарича той 23 юли, когато ще бъде оповестена оценката на комисията. Засега липсват аргументи в подкрепа на версията за положителен доклад, особено след доклада на службата за борба с измамите ОЛАФ за злоупотреби с европейски средства. В него се говори за това, че вилятелни сили в българското правителство или администрация нямат никакъв интерес от това, да бъдат наказани хора от обкръжението на бизнесмените Николов и Стойков, разследвани за систематични измами с европейски средства за милиони евро по програмата за подпомагане на земеделието САПАРД. Марио Николов и Людмил Стойков спадат към онзи кръг от бизнесмени в България, които вървят задължително в комплект с определението "съмнителни". Което ще рече, че са натрупали богатството си не чрез ранно ставане сутрин, тежък труд или железни икономии. Според службата ОЛАФ в случая става дума за чисто криминална структура от повече от 50 български и чужди фирми, близки до правителството и най-вече на президента Георги Първанов, който в статията е определен като скритият председател на БСП. Един от обвинените - бизнесменът Людмил Стойков вече обяви, че ще съди ОЛАФ за клевета. Вярно е, че е подкрепил предизборната кампания на президента Първанов със сумата от 25 000 евро, но никога не бил се ползвал с политически протекции заради това в бизнес-делата си, твърди набеденият. Друг негов аргумент е, че и други били правили така.\nВ България не е новина, че БСП поддържа тесни контакти със съмнителни бизнесмени. Това е така още от първите години след промените в България, когато т.нар. "червени мобифони" всъщност бяха реалната сила в страната. След събитията от края на 90-те години днес социалистите отново са първа политическа сила в страната, макар че на следващите парламентарни избори догодина те вероятно ще бъдат победени от партията на софийския кмет Бойко Борисов. Все още БСП държи власта в ръцете си и е водеща сила в коалицията, която управлява страната от 2005 година. Най-важният й коалиционен партньор е партията на българското турско малцинство ДПС начело с Ахмед Доган, който от краха на комунизма е неизменният кардинал в българската политика. В управлението участват и остатъци от царското движение НДСВ на бившия премиер и бивш цар на България Симеон Сакскобургготски.\nПремиерът Сергей Станишев декларира, че правителството му не разпъвало политически чадър над никого и че и във всички страни от ЕС имало трудности с усвояването на европейските помощи. Освен заключенията в доклада на ОЛАФ и други неща занимават София в дните преди публикуването на доклада на комисията. Едно от тях е свързано с информацията на агенция Ройтерс, че Комисията ще спре окончателно замразените вече средства на стойност 500 млн. евро за България. Говорител от Брюксел определи тези информации като част от поредицата от спекулации и слухове. Според него обаче не е за подценяване фактът, че само през тази година комисията е замразила повече от 200 млн. евро помощи. Наскоро вестник "Стандарт" написа, че България ще получи шамар за 500 млн. евро. Такъв шамар наистина е болезнен. Но той няма да бъде усетен от тези, за които е предназначен, завършва публикацията във ФАЦ. /ДВ


Преинсталиране, преинсталация на Windows 8.1. Цена и описание на Преинсталиране, преинсталация на Windows 8.1. Компютърни услуги - и по домовете за района на София. Информация и цени за Преинсталиране, преинсталация на Windows 8.1. поправка на компютри » софтуерни ( софтуеърни ) компютърни услуги .\nПреинсталиране, преинсталация на Windows 8.\nПреинсталиране, преинсталация на Windows 8.1, Цена и описание на Преинсталиране, преинсталация на Windows 8.1, Компютърни услуги - и по домовете за района на София, Информация и цени за Преинсталиране, преинсталация на Windows 8.1, поправка на компютри » софтуерни ( софтуеърни ) компютърни услуги , Преинсталиране, преинсталация на Windows 8.1 София, Заявка за Преинсталиране, преинсталация на Windows 8.1 по домовете, Преинсталиране, преинсталация на Windows 8.1 цена, секция поправка на компютри » софтуерни ( софтуеърни ) компютърни услуги , аБоНАментна поддръжка на компютри,обслужване на компютри, PC профилактика,\nSofiaComputers » поправка на компютри » Компютърни услуги » софтуерни ( софтуеърни ) компютърни услуги » Преинсталиране, преинсталация на Windows 8.1\nЗаявете Преинсталиране, преинсталация на Windows 8.1 »\nОписание на Преинсталиране, преинсталация на Windows 8.1\nПренсталиране на Windows 8.1\nАко имате проблем с вашата операционна система, и имате закупен лиценз за Windows 8.1, искате да се преинсталира качествено, и както трябва, ние ще направим това за Вас.\nЗащо да преинсталирате Windows 8.1 при нас?\nСистемата Ви ще бъде оптимизирана спрямо компютъра Ви, като работата на Уиндоус 8.1 ще бъде значително по - добра, отколкото ако се преинсталира без оптимизация.\nСтабилността на системата Ви ще е на възможно най - високо ниво, според компонентите на компютъра Ви. Уиндоус 8.1 ще е конфигуриран и преинсталиран по възможно най-добрия начин.\nВ процеса на преинсталация на Уиндоус 8.1 ( Windows 8.1 ) ще бъде конфигуриран така, че да покрива най-добре Вашите нужди.\nСлед приключването на преинсталацията на Уиндоус 8.1 ( Windows 8.1 ) има не малък брой настройки, от които зависи надеждността и бързината на работа на Уиндоус след преинсталирането.\nПравилно конфигуриране на Уиндоус 8.1 след преинсталацията:\nВ процеса на преинсталиране на Уиндоус 8.1 ( Windows 8.1 ) също има няколко важни стъпки, за да е възможно най-добре инсталиран, и ние ги знаем.


Холанд е бъдещето на футбола, смята треньорът на Борусия | 7dnifutbol.bg\nНовини > Новини > Холанд е бъдещето на футбола, смята треньорът на Борусия\nХоланд е бъдещето на футбола, смята треньорът на Борусия\n09:20 - февруари 18, 2021 26 0\nЕдин Терзич обсипа с похвали Ерлинг Холанд, който вкара два от головете за победата над Севиля в първия осминафинал на Шампионската лига. “Жълто-черните” се наложиха с 3:2 като гост на испанския тим, който беше смятан за фаворит, и вече гледат към четвъртфиналите в турнира на богатите.\n“Ерлинг игра превъзходно и двата гола бяха заслужена награда за старанието му. Неговото физическо присъствие, работата с топката, себераздаването – всичко това беше ключово за успеха. Той наистина се справи фантастично”, обяви треньорът Терзич.\nХоланд влезе в историята, след като най-бързо стига до 10 попадения в турнира. 20-годишният норвежец се нуждаеше от 7 мача, за да направи броя на головете си двуцифрен. Досега рекордът се държеше от бившата звезда на Байерн Мюнхен Рой Макай, който реализира първите си 10 гола за 10 мача. Холанд вече има общо 13 гола в 18 мача в Шампионската лига, което също е рекорд.\nАвторът на първия гол на “Рамон Санчес Писхуан” Махмуд Дахуд също сподели мнението си за двубоя. “Отдавна не се бях разписвал. Моето попадение ни даде увереност след лошото начало. Изиграхме отлично първото полувреме. Всички се представиха на ниво, гордея се със съотборниците си”, обяви халфът.\n“С изключение на ранния гол, който допуснахме, всичко мина според плана ни. Играхме компактно и малко по-прибрано от обикновено. Бързо се организирахме, когато контраатакувахме. След почивката станахме по-пасивни, но като цяло направихме стъпка в правилната посока и сме доволни”, заяви капитанът на Борусия Марко Ройс.


10 прекрасни идеи за възпитанието на детето - Всичко, което искате да знаете\n10 прекрасни идеи, които ще ви дадем, за да възпитате детето ви. Възпитанието на децата се явява основен проблем за някои модерни родители. Когато едно дете не е възпитавано както трябва, то това се вижда отдалече. По детските площадки няма как да не ви е правило впечатление, когато детето е невъзпитано. Затова сега ще ви изброим цели 10 чудесни идеи, по които можете да възпитавате детето.\nПърва идея: Избягвайте да се стараете за сте приятели с детето\nКогато детето вижда в лицето на родителя си приятел, това не е никак добре. Той трябва да ви разпознава като лидер, да имате авторитет над него. Т.е. родителят е човекът, който трябва да се притече на помощ по всяко време. Детето има нужда от вашата подкрепа. Доста от нас наказваме децата си или им забраняваме да правят разни неща. Това не е грешно, но все пак ние трябва да уважаваме желанията на детето и неговите капризи и да не прекаляваме със суровите наказания.\nВтора идея: Родителското “Не” трябва да бъде ясно и категорично\nДетето е добре да осъзнае, че има определени граници, които не бива да прекрачва. Въпреки емоциите си, вие не можете да му давате широко поле на изява. Вашата задача като родител е да го научите да прави стойностни и полезни неща и да го мотивирате, а не непрекъснато за го санкционирате или засрамват пред другите. Твърдото НЕ трябва наистина да звучи утвърдително и категорично и детето да знае какво означава.\nТрета идея: Спрете да пазите детето си за щяло и нещяло\nОставете го един-два пъти да се удари, за да може само да преживее негативната си емоция от случилото се. Престанете да се държите с отрочето си като с чаша, която не трябва да пада, така то ще порасне твърде разглезено и трудно ще се адаптира към реалния живот и проблемите около него.\nЧетвърта идея: Поощрявайте постъпките на детето, но с мярка\nНе прекалявайте с хвалбите по негов адрес, защото след това на детето ще му бъде трудно да минава през трудностите на живота, които го очакват. Така те ще останат подвластни на чуждото мнение. Когато е направил нещо наистина добро, можете да го поощрите и похвалите.\nПета идея: като родител трябва първо вие да сте пораснали достатъчно\nАко вие самите се чувствате още деца, то детето ще го усети и психиката му е в опасност да бъде нарушена. Трябва да осъзнаете, че вие на първо място сте готови да бъдете родители, за да можете да дадете този пример на поколението.\nШеста идея: Внимавайте какви думи използвате\nЧесто, когато говорим на детето си, ние си служим с епитети, които не се харесват на малкия. То все още не знае кое е истина, кое шега и кое лъжа. Възприема всичко буквално. Не го наричайте “непослушко”, “мързеливец”, “мрънкало”, защото то ви слуша и си мисли, че наистина е такова. Ако го почнете от малко, то в живота трудно ще разграничава истината от лъжата.\nСедма идея: Дайте шанс на мъника да се чувства като дете\nНе трябва да го смазвате от малко с допълнителни дейности като учене на езици, спорт, кръжоци, танци и други. Така ще го претоварите, а както е известно, скуката при децата е чуждо понятие. На детето му трябва време да бъде и само, на спокойствие. Вие даже трябва да му осигурите малко скука. А след това, вместо да го пращате да се социализира непрекъснато, позанимавайте се самите вие с него, поиграйте си, научете го на нещо ценно, разкажете му нещо интересно.\nОсма идея: Научете го да почита традициите на семейството\nКогато сте заедно с детето навсякъде, то вие му давате пример, с който то се чувства сигурно с вас навсякъде. То може би няма да ви го показже, но всъщност много обича да е с вас – когато пътувате, когато заедно гледате компютър или телевизор, дори когато готвите вкусна храна. Така детето развива и усъвършенства себе си, за да стане уважавана личност като порасне.\nДевета идея: Научете го да бъде честен, последователен и праволинеен\nНедейте да лъжете детето за нищо, защото ако ви усети, то ще загуби доверие във вас. Бъдете откровени с него, независимо за какво става въпрос. Недейте да криете от него, защото рано или късно то ще разбере и ще стане по-лошо.\nДесета идея: Спестете броя на думи\nНе е лошо детето да знае за какво говорите още от малко и общуването да върви гладко, можете да задавате въпроси към него, отговорите на които да са с една-две думи, за да не го объркват. Като пример: не го питайте например “Ти как обичаш да хапваш супата най-много?”, а задайте въпроса така “Супата със или без месо я предпочиташ?”. Така определено детето няма да се обърка с отговора си. Спазвайте нашите 10 прекрасни идеи, за да отгледате послушно и възпитано деге.


Puzzlecluster – суперкомпютър от старите ни телефони - Технологии | Vesti.bg\nЗасега това е само концепция, но в нея има огромен потенциал\n27 януари 2015, 12:13\nЕ дна от основните цели при създаването и продажбата на модулни смартфони като Project Ara или Puzzlephone, е те да доведат до намаляване на отпадъците.\nМалко се говори обаче за това как ще се изхвърлят модулите, които вече не се ползват, пише Luba6ky в Smartnews.bg.\nФинландската компания Circular Devices, която работи по Puzzlephone, разкри своя отговор на този въпрос. Той се нарича Puzzlecluster и представлява\nкомпютър с почти безгранични възможности за разширяване.\nКонцепцията е доста проста: когато един собственик на Puzzlephone реши да обнови своя модулен телефон, старият модул може да се използва за захранването на универсален компютър. От много различни стари процесори от смартфон, комбинирани в клъстери, ще може да се получи достатъчно процесорна мощ, така че Puzzlecluster да се превърне в полезно допълнение към бизнеса.\nВ допълнение към традиционното захранване концепцията е в състояние да използва и батерийните модули от Puzzlephone.\nCircular Devices казват, че Puzzlecluster може да има приложения в научните изследвания и анализа на данни, както и за „рендер-ферми“ и вътрешни облачни услуги. И това е само част от възможните приложения.\nПървоначалните илюстрации показват малък куб, който може да приеме само няколко модула наведнъж,\nно пък кубовете могат да се комбинират, за да се създаде още по-мощен компютър.\nЗасега Puzzlecluster е само концепция, но в нея има огромен потенциал. Определено това е добра идея и разкрива Puzzlephone в една още по-оптимистична картинка, която показва какво можем да направим със смартфон модулите, след като загубят своята актуалност.\nВижте още за интересните нови разработки в Smartnews.bg\nPuzzlephone Project Ara


Лидерство и екипност в екстремни ситуации - Част II - Бизнес институт\nЛидерство и екипност в екстремни ситуации – Част II\nВ първата част от статията разгледахме как в контекста на историята за изкачването на Еверест в симулативна онлайн среда може да активира или надгради устойчиво уменията ни за екипност и лидерство в екстремни ситуации – дори и на по-зрели и опитни ръководители. Нека да ви представим по-подробно методологията на самата симулация и обучителните ползи от нея.\nВземане на сложни решения при трудни условия\nЕкипната симулация на Еверест на Harvard Business Publishing използва драматичния контекст на изкачването на връх Еверест, за да помогне на участниците да разберат по-добре груповата динамика и лидерството в екстремни ситуации и динамична среда. Тази мултимедийна, предназначена за от 10 нагоре участници симулация, представя на екипите поредица от предизвикателства при решаване на проблеми и вземане на решения и се фокусира върху това как екипите вземат сложни решения, когато критичната информация се разпределя неравномерно между членовете и когато членовете имат частично разминаващи се или противоречиви цели.\nУчастниците играят една от петте различни роли в екип от алпинисти, които се опитват да достигнат върха на планината. По време на виртуалното шестдневно изкачване всеки е изправен пред предизвикателства, свързани със здравето, времето и ресурсите. Доколко добре всеки член на екипа споделя информация и взема разумни решения определя дали катерачите ще стигнат до следващия лагер и ще оцелеят след изкачването.\nРазбиране на груповата и лидерската динамика\nСимулацията на Еверест има пет основни учебни цели:\nДа осмислите изграждането, участието и ръководенето на ефективни екипи.\nДа научите как екипите могат да решават проблеми и да вземат решения по-ефективно в трудни ситуации, когато членовете имат различна информация и противоположни интереси.\nДа изследвате как екипите могат да подобрят начина, по който взимат решения.\nДа разберете как лидерските подходи – по-специално изборите на процесите, които лидерите правят – влияят върху работата на екипа в ситуации, характеризиращи се с ограничено време, натиск и конкуренция.\nДа проучи как екипите и техните лидери се справят с потенциалните компромиси между краткосрочното изпълнение на задачата и дългосрочната ефективност на екипа.\nНе е случаен изборът на казуса Еверест за такъв тип тренинг – Лидерство и екипност в екстремни ситуациии.\nВсе пак това изкачването на Еверест е може би една от най-рисковите ситуации, пред които човек може да бъде изправен не само като физика, но най-вече като психика и сила на духа и характера, дори морал. Тук става дума както за съхраняване целостта на екипа и здравето на всеки от членовете му, така и за стратегическото му управление, което включва поредица от добре подбрани механизми и бързи реакции. Екипната работа (независимо по пътя към Еверест или в бизнес целта) е съвкупност много елементи като например – поведенчески и личностни характеристики на всеки играч/член на екип, потребности и мотивация за участие.\nЦелта е обща, но всеки има и индивидуални задачи и цели, които гони, които са част от общата, често допринасят за нея, но не винаги и не на 100% съвпадат изцяло с общата екипна цел или с индивидуалните цели за развитие на останалите членове. Всичко това извиква нуждата от фигурата на лидера, независимо дали формално определен или неформален – обединителят, арбитърът, вдъхновителят, достатъчно емпатичен към хората, но и с бързина в решенията и действията. Той е този, който управлява прозрачността на информацията и откритото й споделяне, както е и директивен по отношение на процеса на работа и комуникация. Отношенията лидер-екип имат безброй измерения, които по своему нямат значението на грешни или правилни. Здравословните спорове и емоционалните конфликти са част от преживяванията в такъв тип отношения и симулацията предоставя възможност да бъдат отработени и анализирани в неутрална неработна ситуация.\nСимулацията Лидерство и екипност в екстремни ситуации гради лидерски умения и екипни такива, както в случаите на сформиран екип от една компания, така и в екип от участници, които на място разпределяме в отделни групи.\nВ първия случай важно е осъзнаването на реалните и възможните екипни роли във вече установения екип – често има изненади и интересна размяна на роли. Във втория случай, гъвкавостта и откритието какъв екипен играч или лидер може да си извън настоящата си работна среда и екип е вдъхновяващо, а понякога и отрезвяващо. Но това е само бегло описание на ползите за екипа, лидера и екипните играчи – симулацията е преживяване и няма как да се предаде напълно в текст.\nЗащо учене чрез преживяване под формата на онлайн игра?\nОт деца сме заставени пряко или косвено в ситуации на игри и ролите ни в тях – капитани на кораби, екип от детективи или др.\nСимулацията, която е част от майсторския клас “Лидерство и екипност”, не е самоцел, защото възрастните, за разлика от децата, имат нужда от цел, за да играят сериозно, защото е игра и в този контекст ние показваме повече себе си.\nТова не е просто сценарий, при който едни участници „цъкат“ заедно компютърна игра. Еверест е буквално екстремна ситуация, в която екипът е изпитан да покаже себе си, да размени ролите си, да изскочат различните поведения по естествен начин – по време на играта, защото е игра и в този контекст ние сме склонни да показваме повече себе си. Предизвикателно обучение чрез игровизация и преживяване, струва си, но не за всеки – честността и прозрачността са на макс, в противен случай резултатите от сериозната игра ще са нереални.\nОрганизациите, които искат да развият ефективни лидери, се нуждаят от нещо повече от концепция, която да ги ръководи. Те трябва да предоставят добре структурирани възможности за обучение чрез опит, които дават възможност на лидерите да развиват и усъвършенстват специфичните умения, необходими за успех. Симулациите са доказан подход за учене чрез преживяване. В съответствие с бизнес стратегията и целите на организацията, симулациите имат силата да предоставят:\n➔ По-висока устойчивост при възприемане и прилагане на нови умения\n➔ Силно ангажирани участници, инвестиращи в ученето и неговите резултати\n➔ По-силни връзки между индивидуалното обучение и бизнес целите\n➔ Ясна оценка на резултатите\nСимулациите, когато са разгърнати стратегически и с достатъчна организационна подкрепа, предлагат резултати за развитие на лидерство с висока възвръщаемост, които могат значително да засилят въздействието на една обучителна програма.\nСтанете част от експедицията този сезон!\nСимулациите и сериозните игри дават най-добри резултати, когато са поставени в контекста на по-широка програма за развитие. Нашият екип може да ви помогне да се развивате план за дизайн и изпълнение на една мениджърска програма за развитие, който да отговаря на вашите нужди и цели.\nАко искате да тествате, активирате и надградите устойчиво уменията на лидери и екипни играчи в екстемни ситуации, бизнес симулацията на Harvard Business Publisihing – свържете се с нас, за да ви предоставим демо достъп до симулацията. Тази сериозна игра може да бъде реализирана и в работилница с персонализиран дизайн и решение с различни акценти и фокус по избрани теми свързани с екипността, доверието, управлението на резултатите и лидерството. Виртуалната бизнес игра – Leadership and Team Management на Harvard Business Publishing e част от Майсторския клас “Лидерство и екипност” и е една от най-продаваните на Harvard като печели най-голямата и престижна награда за дигитален маркетинг и технологични иновации в САЩ – MITX Interactive Award.\nЕто малка част от компаниите, които ни се довериха: Vivacom, Benefit Systems, Mylan, AFA, Intelligent Systems, EOS Matrix, Aurubis, UniCredit Bulbank, А Data Pro, Energo-pro, Angelini Pharma и мн. др.\nЕкипът от фасилитатори на The Business Institute е изграден от практици с опит – мениджъри, предприемачи и експерти, сертифицирани в различни съвременни трейнинг подходи.\nЛидерство и екипност в екстремни ситуации – Част II 2022-05-13\nЛидерство и екипност в екстремни ситуации 2022-04-21\nПоколенията на работното място – част първа 2022-01-19\nЕфективност с екипа във виртуална и хибридна работна среда – как? Като потърсим и техния принос. 2022-01-05\nДигиталните маркетинг тенденции за 2022 г. 2021-12-16\nCopyright © 2012-2022 The Business Institute


StatusBar контрол - Uroci.net - Безплатни компютърни уроци\nbubust трудност: видян: 3625\nКонтролът Windows Forms StatusBar се използва върху формата като област в долния й край, в която апликацията може да извежда различни видове информация за състоянието. StatusBar контролите могат да имат панели (status-bar panels) в тях, които извеждат икони за индикация на състоянието, или серия от икони, или анимация за индикация на процес (както Microsoft Word показва, че документа се съхранява).\nМожете да покажете отделно съобщение на статусната лента чрез определяне на свойство ShowPanels във false (по подразбиране - default) и определяне на свойство Text в текста, който искате да излезе на лентата. Може да разделите статусната лента на панели за показване на повече от един тип информация, като поставите свойство ShowPanels във true и като използвате метод Add на класа StatusBarPanelCollection.\nЗа да прибавите панели към контрол (StatusBar) по време на проектиране (design time)\n1. Прибавете контрол StatusBar към формата.\n2. В прозореца за свойствата (Properties window), кликнете свойство Panels за да го селектирате. След това многоточието (...) -бутон за отваряне на прозорец StatusBarPanel Collection Editor.\n3. Използвайте бутони Add и Remove за да прибавяте или изтривате панели в и от контрол StatusBar. Конфигурирайте панелите чрез прозореца за свойства:\n4. Кликнете OK да затворите диалога и да създадете панела.\n5. В прозореца за свойства (Properties), определете свойство ShowPanels в true.\nAutoSize Определя оразмеряването на панела. Трябва да бъде една от стойностите на StatusBarPanelAutoSize.\nAlignment Подравняването на панела вътре в StatusBar. Трябва да бъде една от стойностите на HorizontalAlignment.\nBorderStyle Типа на рамките на панела. Трябва да бъде една от стойностите на StatusBarPanelBorderStyle.\nIcon Иконата (.ico file) извеждана с панела.\nStyle Стила на панела. Трябва да бъде една от стойностите на StatusBarPanelStyle.\nText Текстовия стринг, който се извежда на панела.\nMinWidth Минималната ширина на панела вътре в статусната лента (StatusBar).\nЗа да прибавите панели към контрол (status bar) по време на изпълнение (programmatically)\n· Създайте в процедура, панели на статусна лента (status-bar panels) чрез добавянето им към колекцията StatusBarPanels. Специфицирайте свойствата за индивидуалните панели, използвайки индексите подавани чрез свойство Panels.


Патриотите са ахилесовата пета на управлението | Банкеръ\nПатриотите са ахилесовата пета на управлението\nПатриотичното обединение продължава да бъде най-слабото звено в управляващата коалиция. И ако лидерите на НФСБ и "Атака" - Валери Симеонов и Волен Сидеров, "счупят" съюза си, то няма да оцелее и голямата коалиция. Личностната непоносимост между двамата е толкова силна, че единственото, което все още крепи патриотичната формация цяла, е именно страхът от загубата на властта. Но отношенията в нея стават все по-изнервени и обтегнати, така че е въпрос на време чии нерви няма да издържат.\nВицепремиерът Валери Симеонов остава ахилесовата пета на управлението, смятат наблюдателите на политическите процеси у нас. Той продължава да официализира разделителни линии вътре в кабинета и при самите Патриоти. Вицето открито воюва с министъра на туризма Николина Ангелкова, а напоследък се превърна в основен дразнител и на председателя на парламентарната група на "Обединени патриоти" Волен Сидеров.\nСлед като миналата седмица Сидеров ходеше по стъпките на Симеонов край морето и го обвиняваше, че тормози част от българския бизнес, тази сряда (22 август) атакистът пристигна в Министерския съвет, за да пита премиера кой разрешава на вицепремиера да се разпорежда, както си иска. "Не може един човек от цялото правителство да се прави на командир и да командва всички. Това не е редно. Просто е крайно време вече вицепремиерът Валери Симеонов да престане с тези изпълнения в стил градския шериф", заяви Сидеров на импровизиран брифинг пред сградата на "Дондуков" 1. Той показа снимка на шефа на полицейското управление в Созопол Милен Гайдарджиев, който бил "пришпорван" от Симеонов "да слага патрулки и да заплашва определени заведения". Лидерът на "Атака" изрази съмнение, че вътрешният министър знае какви ги вършат регионалните началници.\n"Валери Симеонов казва - дай ми протоколите на "Какао", изгони ги тия... тоест по този начин биват командвани шефове на институции да тормозят бизнеса по морето. Тук вече топката е у премиера и той трябва да проведе един разговор със Симеонов. Трябва да спре да го играе на старшина", подчерта председателят на патриотичната парламентарна група. След това обясни, че говори доброжелателно и не иска да враждува с никого, още повече пък с Валери Симеонов. С него вече бил враждувал шест-седем години. "Но когато си тук - на такава позиция, трябва да се съобразяваш. Защото утре ще ни кажат - вие, Патриотите, съсипахте бизнеса, вие изгонихте младите от България. Ето защо трябва да се видят договорите с концесиите, откъдето от България изтичат милиарди, да се оправят доходите, а не да затваряме кръчмите и дискотеките", категоричен беше Волен Сидеров. Той добави, че предлага анекс към договора с Македония, чрез който тя да не прави спекулации с български исторически събития и личности.\nКонсенсусът поне засега между тримата лидери на "Обединени патриоти" е, че кабинетът остава, независимо от емоционалните изблици на Волен Сидеров срещу вицепремиера. Заедно с това обаче те вече съвсем открито признават разминаванията си по повечето теми. Изпъква активността на Валери Симеонов, който успява достатъчно често да засегне важни проблеми и да провокира разгорещени дебати. Както и да се структурират позициите по тях в публичното пространство. Факт е, че подкрепящите вицепремиера многократно надхвърлят електоралното тяло на партията му, т.е. той набира лични дивиденти и симпатия. Но като цяло се запазва тенденцията Каракачанов да бъде по-балансираният, отворен за контакти в повече посоки, а Сидеров да държи отворена вратата на Изток.\nВ ГЕРБ несъмнено осъзнават правотата в думите на лидера на "Атака", казани на техния конгрес, че в момента няма кой да свали това правителство, ако то само не се свали. Затова премиерът Бойко Борисов се дистанцира от скандалите между Симеонов и Сидеров и не взема никакво отношение. А ако положението стане много напечено, както в края на юли, когато валяха взаимни обвинения в лобизъм, той ги привиква при себе си в Министерския съвет, за да успокоят топката.\nПолитическите анализатори разсъждават в две посоки за това как биха се развили по-нататък отношенията както в патриотичната коалиция, така и в тази с ГЕРБ. Една част от политолозите смята, че през новия политически сезон напрежението в националистическия стан още ще се повиши, което ще доведе до експлозия. А разпадането на патриотичното обединение ще даде повод на Бойко Борисов отново да избяга от властта, преди да му се наложи да понесе политическа отговорност поради натрупаните негативи. Той ще може спокойно да се оплаче, че ГЕРБ пак не е случила на партньори, а толкова много е искала да изкара докрай този мандат. Не е изключено обаче и нервите на самия Борисов да не издържат и сам да "счупи" голямата коалиция под претекст, че не може повече да управлява с такива непредсказуеми партньори.\nСпоред друга група анализатори обаче напрежението и скандалите вече са станали нещо обичайно за патриотичната група и е напълно възможно тя да продължи да си съществува така до края на мандата. Е, ще предизвиква периодични сътресения както в малката, така и в голямата коалиция, но те няма да доведат до разпадането им и събаряне на правителството. Една от причините Патриотите да се държат заедно, макар и с отвращение, е, че всяка една от партиите може да бъде заменена от "Воля" на Веселин Марешки. В този вид и състав управлението би могло да добута до края на мандата, въпреки че много ще е олекнало.\nСпоред политолога Светлин Тачев честите и шумни скандали в "Обединени патриоти" може и да не доведат до разпада на коалицията, но със сигурност отнемат от социалния имидж на партиите в нея. "Откровенията, в които "Обединени патриоти" изпадат, дават ценна информация на хората, за да разберат кое, как и защо се случва. Ако малката коалиция се разпадне, то "Патриотичен фронт" ще последва съдбата на "Реформаторски блок". Нищо няма да могат да направят. Патриотите знаят, че едно напускане не би им позволило повече да са във властта", отбеляза анализаторът.\nНа всички вече е ясно, че основният конфликт в "Обединени патриоти" е между Валери Симеонов и Волен Сидеров, а лидерът на ВМРО Красимир Каракачанов играе ролята на помирител. Интересното е, че Патриотите, волно или неволно, наистина повтарят Реформаторския блок. Те не се карат вътрешнопартийно за важни патриотични въпроси, като демографската криза например. Те се разправят защо Валери Симеонов мери шума в дискотеките по Черноморието и кой чии олигархични лобистки интереси защитава. А това със сигурност прави лошо впечатление на хората и не увеличава симпатиите на избирателите към тях.\nпетък, 24. август 2018 - 17:32\nНФСБ зове всички "патриоти" да се явят заедно на изборите


Швейцария ами! - Общество\nТуристи правят снимки, возейки се в зъбчатата железница Юнгфраубан в Швейцария.\nВ този момент ще въздъхне ли някой за Тирол и Швейцария, че да го цапна по устата! – така възкликва Алеко Констинтинов през 1895 година след една екскурзия до Погановския манастир. И завършва: Има бъдуще нашата хубава България!\nЧесто се сещах за този пътепис, докато имах възможност да попътувам из Швейцария. Гледах, слушах и си мислех такива неща, заради които Щастливеца сигурно щеше да ме цапне по устата.\nМожете да си представите изненадата ми, когато ни казаха, че в Швейцария водата е от Алпите и може да се пие дори от фонтаните. Опитах – вкусна и студена е. Опитаха и другите – от 40 души никой не се оплака от нищо. За нашата вода вие си знаете.\nСтотици километри пропътувахме из Алпите, на много места беше сечено. Трупите лежаха прилежно подредени край пътя, а зад тях като стена стоеше гората – гъста, зелена, жива. Тук съм виждал безогледно да убиват гори, след камионите остава пустош.\n„Темата на деня в 300 секунди” – сряда, 9 август


Интервю с евродепутата Румяна Желева, публикувано на 18 ноември във вестник “New Europe”\nИзтегляне 58.11 Kb.\nВие сте един от първите 18 пряко избрани евродепутати от България. Интегрирахте ли се вече в работата на ЕП, какво е сътрудничеството Ви с другите евродепутати Имате ли общи инициативи\nКакви са основните цели и приоритети в работата Ви до края на този мандат\nУспяхте ли да свикнете с ритъма на Парламента Какви са най-големите предизвикателства в ежедневието на един евродепутат\nКак оценявате работата си в ЕП до сега\nКои са докладите, по които работите в момента Какво е значението им за българските граждани\nКак поддържате връзка с избирателите си Как ще работите за популяризирането на Европейския парламент в България до следващите общи избори за членове на ЕП през 2009 година\nwww.rumiana-jeleva.eu . С моя екип сме избрали за лого на нашата работа в България «Да преведем Европа на български»\nИнтервю с евродепутата Румяна Желева, публикувано на 18 ноември във вестник “New Europe”:\nВие сте един от първите 18 пряко избрани евродепутати от България. Интегрирахте ли се вече в работата на ЕП, какво е сътрудничеството Ви с другите евродепутати? Имате ли общи инициативи?\nКогато трябва да се включиш в работата на ЕП в средата на мандата – както това се случи с нас, българските евродепутати, не разполаш с никаво време за избор, дали да се интегрираш или не и как. Просто трябва да го направиш! Още с идването ми в Брюксел трябваше да навляза изключително бързо в „обичайното” ежедневие на останалите членове на ЕП. Дейността на ЕП е така организирана, че времето за предварителна подготовка е много ограничено. Динамиката е изключителна, а често е необходимо да се реагира светкавично. В действителност най-трудно е не привикването към напрегнатото ежедневие и динамиката на самата работа, а възможността да се приоритизират нещата и да се поставят акцентите върху главното, важното, перспективното. Това се решава, когато депутатът и националната делeгация в съответната политическа група имат своите приоритети и работят за тях. Аз организирам моята работа като депутат на основата на този принцип и се радвам, че участвам в комисии и делегации, предоставящи ми напълно възможността да го реализирам на практика. И двете комисии, в които работя са свързани изцяло с работата ми преди мандата и ме радва усещането, да се чувствам „в свои води”. Предишният професионален опит и последователността в поведението и политическата ориентация са важна предпоставка за бързата и успешна интеграция.\nРазбира се, много важно е и сътрудничеството с другите евродепутати – чуждестранните и българските колеги. Като българска делегация в ЕНП-ЕД моите колеги и аз лично срещаме пълно разбиране и подкрепа от страна на нашите колеги в политическата група от всички националности без изключения. В българската делегация в ЕНП-ЕД сътрудничеството и доброто взаимодействие е от изключително значение. Всеки от нас е изразена индивидуалност, но в интерес на общите каузи действаме сплотени и като екип. Пример в това отношение е колективната ни реакция по-повод излъчения по BBC4 филм „Изоставените деца на България”. Трябва да признаем, че бяхме принудени да предприемем действия не само заради филма, но също така и в отговор на изключително острата реакция на нашите колеги-депутати от Великобритания.\nСътрудничеството и взаимодействието в групата на 18-те български депутати е от съществено значение. Това е националната ни делегация, т.е. надявам се и занапред тя да действа като национален отбор в името на националните каузи на страната ни. Пример за реализацията на взаимодействието сред 18-те български депутати е писмото от името на всички на вниманието на участниците в Междуправителствената Конференция (МПК), състояла се на 18 и 19 Октомври 2007 в Лисабон, за изписването на думата "евро" на кирилица.\nКакви са основните цели и приоритети в работата Ви до края на този мандат?\nОсновна моя цел като евродепутат са инициативите на двете комисии, в които работя – тази по регионално развитие (където съм член), както и в комисията по заетост и социална политика (където съм заместник член), така че да реализирам в максимална степен националните интереси на България, както и да допринеса за бъдещото по-добро развитие на ЕС и просперитета на европейските граждани чрез по-добро европейско законодателство и по-ефективни политики в двете сфери. Както е известно, България има своите приоритети както в областта на регионалното развитие, така и в социалната политика и заетостта. По-висока степен на усвояване на структурните фондове и на кохезионния фонд, разширяване на възможностите за мобилност, реализиране на практика на свободния достъп до трудовите пазари на страните-членки за нашите граждани – ето само няколко от многото примери.\nКато депутат в ЕП смятам за свое задължение да информирам българските граждани за това което се случва в ЕП, за възможностите, които им се предлагат от европейските институции, както и да защитавам интереса на България в съответните текстове (било то законодателни или инициативни), които разглежда и гласува ЕП.\nУспяхте ли да свикнете с ритъма на Парламента? Какви са най-големите предизвикателства в ежедневието на един евродепутат?\nДа, аз успях. Но за моите близки пълното ми отдаване на новите ми задължения и натовареният ритъм все още е предизивикателство.\nКак оценявате работата си в ЕП до сега?\nПоложително - все пак четири месеца от началото на мандата е твърде кратко време за по-пространна оценка.\nКои са докладите, по които работите в момента? Какво е значението им за българските граждани?\nВ момента съм внесла поправки по досиетата "Черноморско взаимодействие – нова инициатива за регионално сътрудничество" (в комисията по регионално развитие) и "Стратегия на общността 2007-2012 за здравословни и безопасни условия на труд" (в Комисията по заетост и социална политика). В момента изготвям становището на Комисията по регионално развитие по доклада "Средносрочен преглед на Шестата програма за действие в областта на околната среда".\nКак поддържате връзка с избирателите си? Как ще работите за популяризирането на Европейския парламент в България до следващите общи избори за членове на ЕП през 2009 година?\nНа 7-ми септември 2007г. открих в гр. Бургас Европейски информационен център на българските евродепутати от парламентарната група на ЕНП-ЕД. Този център има амбицията да обхване Югоизточен Планов Регион, т.е. областите Бургас, Сливен, Ямбол и Стара Загора.\nОткриването на европейски информационни офиси беше поето от нас – кандидатите за членове на ЕП от листата на ГЕРБ – като ангажимент по време на кампанията. Радвам се, че изпълнихме обещанието, поето към нашите истински работодатели – българските граждани. Дейността на центъра в Бургас е да популяризира в България инициативите и законодателството на ЕП, както и работата на ЕНП-ЕД и да осигурява постоянна обратна връзка с гражданите. Фокус на работата на Европейския информационен център е да предоставя актуална информация за моята работа в комисиите по регионално развитие и по заетост и социални въпроси. Дейностите на центъра включват организиране на обучения, семинари и кръгли маси по актуални теми, свързани с членството ни в ЕС, европейските фондове и европейското законодателство. Офисът на Европейския информационен център работи също така и като моя приемна за срещи и обсъждания с граждани.\nЕдна от най-важните му задачи е да информира българските граждани за текущи инициативи, програми и проекти на ЕС, по които има предвидени финансови ресурси от ЕС - за кого се отнасят, как гражданите и организациите да кандидатстват, какви са условията и т.н. Точно такава беше темата на информационния семинар, които организирах в Бургас на 19 и 20 Октомври. На него експерти представиха двете „отворени” оперативни програми - "Развитие на човешките и ресурси" и "Конкурентноспособност". Семинарът предизвика голям интерес както сред представителите на държавни агенции и общинската администрация, така и сред предприемачи и неправителствени организации. Тази инициатива ще бъде продължена с представянето на другите оперативни програми, включително и с практически обучения. Пак по инициатива на Европейския информационен център организирахме форум за дискусия на модерни практики и инструменти за управление на общинските бюджети, европейските подходи за децентрализация на местното управление и дефицитите на българския модел. През месец ноември, който посвещаваме на малките населени места и селските райони, планираме организирането на серия семинари, които ще представят на гражданите Програмата за развитие на селските райони и ще ги осведомят за възможностите за получаване на финансиране по нея. Това са само малка част от инициативите, които Европейският информационен център организира.\nВ изпълнение на предизборния си анагажимент за откритост към гражданите, поддържане на обратна връзка и прозрачност ежемесечно издавам Информационен бюлетин с фокус върху регионалното развитие и социалната политика. Заедно с моя екип се стремя информацията в него да не се ограничава само до това, което се случва в двете комисии, където аз работя, а да отразява и работата на българската делегация в ЕНП-ЕД и интересните моменти в работата на самата политическа група. А в най-голямата параламентарна група на ЕП винаги има важни решения и новини. Самият електронен вариант на информационния бюлетин, както и повече полезна информация за мен, моя екип и моята работа можете да получите на Интернет страница: www.rumiana-jeleva.eu.\nС моя екип сме избрали за лого на нашата работа в България «Да 'преведем' Европа на български», с което в пряк и преносен смисъл се опитваме да доближим случващото се в институтциите на ЕС и в частност в ЕП възможно най-близко до нашите граждани. Убедена съм, че политиците са длъжници в това отношение на гражданите и смятам, че принципите на работата ми досега – откритост, прозрачност и ефективно действие, няма да се променят до края на мандата през 2009.


Зоя.БГ - Минерален фон дьо тен - Cookie\nизберете... Пълен размер - 10 г (Очакваме на 15.07.2020г.) Тестер - 0.75 г\nФон дьо тен за умерен цвят на кожата с балансирани подтонове.\nСредният на цвят фон дьо тен 'Cookie' има с няколко награди и не съдържа вредни химикали, нано частици, парабени, бисмут оксихлорид, талк, синтетични бои, пълнители, аромати или консерванти.\nMica (слюда), Zinc Oxide (цинков оксид), Titanium Dioxide (титаниев диоксид), Iron Oxides (железни оксиди), Ultramarine Blue (естествен тъмносин оцветител).\nВажно е да откриете правилния за вашата кожа нюанс на минерален фон дьо тен. Запомнете, че трябва да сравните фон дьо тена с кожата на челюстта, не на ръката, тъй като може да се различават. Ако някой нюанс ви изглежда твърде пепеляв, значи е много блед за вас; ако изглежда оранжев (даже и съвсем лекичко!), е твърде тъмен. При минералните фон дьо тени също е лесно да се смесват различни нюанси. При избор на фон дьо тен разгледайте кожата си на дневна светлина – може да забележите, че тя има по-розов или по-светлобежов нюанс. Тогава изберете цвят, който подхожда на подтоновете на кожата ви. Може да ви помогне и ако разгледате вените на китката си – ако изглеждат сини, по-скоро кожата ви е в студената гама, с розови подтонове, а ако са по-зеленикави, имате по-жълт цвят на кожата, с топли подтонове.\n#108 в Био Козметика > Гримове


НОРДИПИН ТАБЛЕТКИ 10 МГ Х 30 - Аптека Оптима\napteka-optima.com > Марки > Производители > ЧАЙКАФАРМА > НОРДИПИН ТАБЛ.10 МГ.Х 30\nНОРДИПИН ТАБЛ.10 МГ.Х 30\nВижте още продукти от: ЧАЙКАФАРМА\nНордипин е лекарство отпускащо се по лекарско предписание. Нордипин се използва за намаляване на високото кръвно налягане. Нордипин се използва в лечението на вазоспастична ангина пекторис.\nНордипин се използва за лечение на повишено кръвно налягане /есенциална хипертония/. Той може да се използва самостоятелно или в комбинация с други лекарствени вещества. Нордипин се прилага и за лечение на хронична стабилна и вазоспастична ангина пекторис.\nДозата и продължителността на лечение се определят от лекуващия лекар. Началната доза, с която се започва лечението е една таблетка 5mg веднъж дневно. При необходимост дозата може да се повиши на една таблетка 10mg веднъж дневно.\nНордипин не трябва да се приема ако имате алергия към amlodipine или подобни лекарствени средства (дихидропиридини, напр. нифедипин). Нордипин също така е противопоказан при пациенти с тежка хипотония, шок, както и сърдечна недостатъчност след прекаран инфаркт на миокарда (през първите 28 дни). Това лекарствено средство не бива да се използва ако имате нестабилна ангина пекторис или обструкция на изходния тракт на лявата камера.\nСпециални предпазни мерки:\nНордипин трябва да се назначава с внимание при пациенти с намален сърдечен капацитет.Приложение при пациенти със сърдечна недостатъчност: Пациенти със сърдечна недостатъчност трябва да се лекуват с повишено внимание, поради риск от белодробен оток.\nПриложение при пациенти в напреднала възраст (над 65 години):\nПри пациенти в напреднала възраст увеличаването на дозата трябва да става с повишено внимание.\nИзползване при пациенти с увредена чернодробна функция:\nПри такива пациенти Нордипин се прилага с повишено внимание.\nИзползване едновременно с други лекарствени вещества:\nЛекарственото средство може да се използва едновременно с други лекарствени вещества без опасност, но ако все пак приемате или се наложи да приемате други лекарства, моляинформирайте Вашия лекуващ лекар. Не се препоръчва приложението на Нордипин при деца.\nИзползване по време на бременност и кърмене:\nИзползването на Нордипин при бременни и кърмачки трябва да се ограничи.Моля, информирайте лекуващия Ви лекар, ако сте бременна или желаете да забременеете.\nПри пациенти страдащи от замайване, главоболие, умора или гадене е възможно да се наруши способността за шофиране и работа с машини.\nНордипин се понася добре. Най-често наблюдаваните странични реакции са: главоболие, оток, лесна уморяемост, сънливост, гадене, коремни болки, зачервяване, сърцебиене и замаяност. По-рядко наблюдавани странични ефекти, които са описани след навлизане на лекарството широко в практиката, включват нарушен чревен пасаж, болки в ставите, подуване и болезненост на гърдите при мъже, импотентност, често уриниране, промени в настроението, болки в мускулите, зрителни нарушения, сърбеж, обрив, удебеляване на венците и най-редките нежелани реакции включват еритема мултиформе.\nНордипин е блокер на калциевите канали.Механизмът на антихипертензивното му действие се основава на директно отпускане на съдовата гладка мускулатура.При пациенти с хипертония, приеман веднъж дневно, Нордипин осигурява клинично значимо понижение на кръвното налягане, както в легнало, така и в изправено положение за целия 24-часов интервал. Поради плавното настъпване на ефект от приема на лекарствения продукт, не се получават пристъпи на остра хипотония. При пациенти с миокардна исхемия/ангина/, приеман веднъж дневно, Нордипин увеличава времето на физическо натоварване и времето до поява на симптоми на исхемия, като същевременно намалява честотата на сърдечните пристъпи и необходимостта от приемане на нитроглицерин таблети.Абсорбцията на Нордипин не се повлиява от приема на храна. Приемайте таблетките с недразнеща стомаха течност.\nДа се съхранява при температура под 25 °С. Да се съхранява на място, недостъпно за деца! Нордипин се използва само по лекарско предписание!\n"Чайка фарма - висококачествените лекарства" АД, бул. "Н.Й.Вапцаров" № 1 гр. Варна 9000, България\nСрокът на годност е отбелязан върху опаковката. Да не се употребява след посочената дата.\n30 таблетки, поставени в картонена кутия, съдържаща 3 блистера по 10 талетки.


8 Упражнения за Корем: Видео тренировка\nУпражнения за Корем: Видео тренировка\nот Rumiana Ilieva | сеп. 9, 2010 | Тренировки\nДнес направих тренировка за мускулите на корема, обаче това не е класическата тренировка с коремни преси. Отново тренирам цялото тяло, като във ВСЯКО упражнение има натоварване за корема или паласките (мускулите под тях).\nМускулите на корема участват в следните движения/ситуации:\n– поддържат тялото право, затова всички подскоци тренират мускулите на корема, защото мускулите държат тялото ви изправено докато подскачате/бягате.\n– завъртат тялото в страни и надолу.\n– когато правите упражнение за баланс, мускулите на корема участват в повечето случаи.\nВнимание! Ако само правите коремни преси, без да тренирате другите мускулни групи, неминуемо ще си докарате травма, най-често на гърба.\nЗабележка: без да намалите храната не можете да свалите мазнините от корема. Упражненията оформят мускулите, но не горят мазнини. Мазнините се горят, когато има недостиг на енергия, а наличието на повече мускули гори повече енергия от колкото ако имате по-малко мускули, затова е добре да имате мускули. И дамите да не се притесняват, жените трудно качат мускули!\nАко искате веднага да получавате имейл, когато има нова тренировка, абонирайте се за Yotube канала ми (кликнете на бутона Абониране/Subscribe).\nВ днешната си тренировка включих 8 упражнения и всяко упражнение активира корема. Под видеото има вариации на упражненията, така че да могат да се изпълняват и от начинаещи.\n10.00 – голяма чаша мляко с кафе\n13.00 – тренировка (все се опитвам да е по-рано, но като седна да си проверя мейла и не усещам как минава времето). Обичам да тренирам на гладно.\n13.30 – 1 доза суроватъчен протеин изолат с 1 с.л. сок от сладко от смокини.\nПосле пих ½ литър чай Тазо (Tazo chai spiced black tea) черен чай с подправки – продава се в Starbucks Tazo teas и съдържа 66% черен чай, джинджифил, канела, черен пипер, кардамон и анасон.\nИма леко лютив вкус, силен аромат и е чудесен за сгряване зимата, а лятото го правя с лед. 1 пакетче стига за 2 чаши (1/2 литър).\nВ Starbucks може да си купите чаша от този чай, но го правят от концентрат от кутия, който е силно подсладен и без да усетите приемате захар (въглехдрати). Затова си вземам кутия с 24 пакетчета, около 10 лв.\n15.00 – 2 варени яйца, 50 гр. сирене, 1 домат\nЯйца, сирене, домат\n16.30 часа – почувствах глад, хапнах 50 гр. пушена сьомга.\n19.30 – 400 гр. кисело мляко (3.6% масленост) със 100 гр. сурови черни боровинки.\nбио киселло мляко, сурови черни буровинки\n23.00 – печен лаврак със салата от айсберг и марули. Добавям малко печен слънчоглед към салатата, харесва ми как се съчетава със зелениите, зехтина и балсамовия оцет.\n8 Упражнения за Корем:\nЛегни-стани-подскочи – 10 пъти. Когато ставате от леглото участват мускулите на корема, в това упражнение правим нещата по-трудни като добавяме подскок и пъло изправяне.\nЛицева опоро-коляно към рамо – 10 пъти. Тренирате гърдите, ръцете, гърба и корема.\nНапад-лакет към рамо – 10 пъти на крак. Нападите са супер за бедрата, внимавайте коляното на опорния крак да е под прав ъгъл (в идеалния вариант) или ако отива напред да не е зад пръстите на опорния крак. При изправяне изнасяте коляното напред и нагоре и в същото време завъртате срещуположния лакет към коляното.\nV планк – 10 пъти. Заставате като за лицева опора, но на лакти и пръсти на краката. Бутате дупето нагоре, така че тялото и краката да образуват V. Гърбът трябва да е прав, аз все още работя да подобря това упражнение, защото извивам гръбнака.\nSwing – 10 пъти. Начинаещите да го правят без тежест/бутилка. Ако нямате време за упражнения – правете само това 100 пъти (с почивки).\nДърпане за гръб от поза за лицева опора – 10 пъти за всяка ръка. Начинаещите да го правят без тежест/бутилка и по-малка бройка за начало.\nСкачане на въже – 50 пъти. Дръжте стъпалата близо до земята, не скачайте високо, за да пазите коленете. Използвайте ръцете, правете се, че въртите въже.\nПовдигане на прав крак от седнало положение – 10 пъти за всеки крак. Тук е важно да държите гърба прав (на мен ми е трудно да не извивам гърба, но се старая).


Sneak peek: новите татуировки на Анджелина : Chronicle.bg\nНай-новите татуси на Анджелина в процес на изработка\nTwitter/ Daily mail celebrity\nЕто го и гърба на актрисата днес\nА така изглеждаше доскоро\nТатуировките не отнемат от стила и излъчването на Анджелина, напротив!\nНа тялото й пише също така: Нека враговете ти избягат от теб. Ако придобиеш богатства нека останат твои винаги. Красотата ти ще бъде като тази на Апсара. Където и да отидеш, много ще присъстват, служат и пазят теб, заобикаляйки теб от всички страни\nДецата на Брад и Анджелина вече се интересуват от татуировки\nКоординатите на лявата й плешка са на местата, на които са родени децата й\nЧерният кръст на корема й покрива една от старите татуировки на малък дракон, която си прави в Амстердам. До символа стои латинската фраза Quod me nutrit me destruit или Това, което ме храни, ме унищожава\nТатуировката Били Боб Торнтън бе заличена след сватбата на Джоли с Брад Пит\nСнимката на Анджелина в ролята на Maleficient няма връзка с татуировките й, но просто е прекрасна\n9 февруари, 2016\t10:57\t | от\tchronicle.bg | Живот\nНай-готините татуировки според жените\nПри последното „официално броене“ татуировките на Анджелина Джоли бяха 17. Включително най-новата от декември.\nНо след първите снимки от новия й филм First They Killed My Father, по тялото на актрисата бяха забелязани още три. Много от татусите на Анджелина са символ на връзката с децата й като най-новите попълнения не правят изключение. Те са трайбъл татуировки, които пасват като стил на Камбоджанската татуировка, която Джоли има на лявото си рамо. Тя си я направи когато осинови сина си Мадокс.\nФилмът First they killed my father е създаден по мемоарите на камбоджанския писател и борец за правата на човека Лунг Юнг. Това е личен проект на Анджелина, който се режисира директно за Netflix. Източник, близък до актрисата, потвърди пред списание People, че новите дизайни на гърба й са „будистки благословии за мир, любов и успешен живот“ и ако наистина са трайбъл татуировки, Джоли вероятно си ги е направила при будистки монаси. Тя отдавна е запозната с най-добрите татуисти в света. Преди време актрисата летя два пъти до Банкок, за да си татуира специална будистка песен с благословия. Същият тайландски татуист й нарисува огромния бенгалски тигър в чест на камбоджанското й гражданство през 2004г.\nСъпругът на Анджелина, Брад Пит, също има няколко татуировки, а актрисата наскоро заяви, че децата им определено имат интерес да се сдобият с малко мастило по техните собствени тела. „Вече ме питат за татуировките„, каза Джоли пред Radio Times миналата година. „Как да им кажа „не“? По-трудно е между бащите и дъщерите. Поради някаква причина бащата се афектира, щом стане дума дъщеря му да си направи татуировка. Но Брад няма нищо против решенията на нашите момичета – като гъба в ръцете им е„, коментира Джоли.\nНезависимо от мнението ви за татуировките, едва ли който и да е от нас може да твърди, че тези на Анджелина я загрозяват. Вижте галерия с нейните татуси